Universis presentes litteras inspecturis, Bartholomeus, permissione divina Quinque Ecclesiarum episcopus, salutem in salutis actore. Universitati vestre notum facimus, quod illas duodecim marchas auri de paillole, scilicet quas mutuo tradidimus sacro conventui Cluniacensi, eidem divina ducti inspiratione quittamus, ita tamen quod exinde acquirant redditus et statuant in eodem Cluniacensi monasterio pro animabus antecessorum meorum defunctorum anniversarium quod singulis annis in conventu fiet. Si vero aliquis super dicto mutuo duodecim marcharum predictarum aliquas litteras exhibuerit vel presentaverit a conventu vel ab aliquo alio confectas, illas volumus non valere, ipsas decernentes irritas et inanes. In cujus rei testimonium, sepefato conventui presentes litteras tradidimus sigilli nostri munimine roboratas. Datum apud Cluniacum, die jovis post Purificationem beate Marie, anno Domini Mº CCº tricesimo quarto.